ମମିତାଙ୍କ ପେନ ଡ୍ରାଇଭ ଏବଂ ଲାପଟପ ମିଳୁନଥିବା ବେଳେ ପେନଡ୍ରାଇଭ କଥା କେବଳ ମମିତା ହିଁ ଜାଣିଥିଲେ । ସେ କେଉଁଠି ରଖିଛନ୍ତି ସେ ହିଁ କହିପାରିବେ ବୋଲି ପରିବାର ଲୋକେ କହିଛନ୍ତି ।
ବଲାଙ୍ଗୀରଃ ବହୁ ଚର୍ଚ୍ଚିତ କଳାହାଣ୍ଡି ମହାଲିଙ୍ଗ ସନସାଇନ ପବ୍ଲିକ ସ୍କୁଲ ଅଧ୍ୟକ୍ଷା ମମିତା ମେହେର ହତ୍ୟା ମାମଲାରେ ମୁଖ୍ୟ ଅଭିଯୁକ୍ତ ଗିରଫ ହୋଇଛନ୍ତି । ହତ୍ୟା ଘଟଣାର ମୁଖ୍ୟ ଷଡ଼ଯନ୍ତ୍ରକାରୀ ଗୋବିନ୍ଦ ସାହୁ ହତ୍ୟାକାଣ୍ଡ କରିଥିବାର ସ୍ୱୀକାର କରିଛି । ଗୋବିନ୍ଦଙ୍କ କାରରେ ହିଁ ମମିତାଙ୍କୁ ହତ୍ୟା କରାଯାଇଥିଲା । କାରଣ କାରକୁ ଜବତ କରିବା ସମୟରେ ସେଥିରୁ ମିଳିଛି ପଟେ ପାଉଁଜି ଓ ପେଟ୍ରୋଲ କଣ୍ଟେନର। ହଳେ ପାଉଁଜିରୁ ଗୋଟିଏ ପାଉଁଜି ମମିତାଙ୍କ ମୃତଦେହ ନିକଟରୁ ଗତକାଲି ଜବତ ହୋଇଥିଲା । ଆଉ ଏହି ପାଉଁଜି ମମିତାଙ୍କର ବୋଲି ତାଙ୍କ ପରିବାର ଲୋକ ଚିହ୍ନଟ କରିଥିଲେ । ଆଉ ଆଜି କାର ଭିତରୁ ଆଉ ପଟେ ପାଉଁଜି ମିଳିଛି ।
ଏପରି ସ୍ଥଳେ ମମିତାଙ୍କୁ କାହିଁକି ହତ୍ୟା କରାଗଲା ତାକୁ ନେଇ ପ୍ରଶ୍ନବାଚୀ ସୃଷ୍ଟି ହୋଇଛି । ମମିତାଙ୍କ ପରିବାର ଲୋକଙ୍କ କହିବା ମୁତାବକ, ମମିତା ସ୍କୁଲରେ ଚାଲୁଥିବା ଅନୈତିକ କାର୍ଯ୍ୟକାଳପର ପ୍ରମାଣ ରଖିଥିଲେ । ଯେଉଁଥିପାଇଁ ପାଇଁ ତାଙ୍କୁ ହତ୍ୟା କରାଯାଇଥାଇପାରେ ବୋଲି ଅନୁମାନ କରାଯାଉଛି । ତେବେ ମବିତା ପେନ ଡ୍ରାଇଭ ଏସବୁ କଳା କାରନାମାର ପ୍ରମାଣ ରଖଥିଲେ ବୋଲି କୁହାଯାଉଛି । ଯାହାକୁ ସେ ଓ ଅନ୍ୟ ଜଣେ ମିଶି ବାହାରେ ପ୍ରଘଟ କରିବାର ଯୋଜନା କରିଥିଲେ । ହେଲେ ତା ପୂର୍ବରୁ ହିଁ ମମିତାଙ୍କ ଖେଳ ଖତମ କରିଦେଲେ ଗୋବିନ୍ଦ । କିନ୍ତୁ ଏବେବି ପେନଡ୍ରାଇଭ କାହା ପାଖରେ ଅଛି ଜଣାପଡିନି ।
ପରିବାର ଲୋକଙ୍କ କହିବାନୁସାରେ, ପେନଡ୍ରାଇଭ କଥା କେବଳ ମମିତା ହିଁ ଜାଣିଥିଲେ । ସେ କେଉଁଠି ରଖିଛନ୍ତି ସେ ହିଁ କହିପାରିବେ ବୋଲି କହୁଥିଲେ । ଜଣେ ସାଙ୍ଗଙ୍କୁ ବି ସେହିଭଳି ମେସେଜ କରିଥିଲେ ବୋଲି କୁହାଯାଉଛି । ତେବେ ପେନଡ୍ରାଇଭରେ ଏମିତି କଣ ଥିଲା? ପେନଡ୍ରାଇଭରେ କାହାର ତଥ୍ୟ ସବୁ ଥିଲା? ଏମିତି କଣ ତଥ୍ୟ ଥିଲା ଯେ, ମମିତାଙ୍କୁ ମର୍ଡର କରାଯାଇ ପୋତାଯାଇଥିଲା ? ପୁଲିସ ଯଦି ପେନଡ୍ରାଇଭକୁ ବାହାର କରେ ତାହେଲେ ସବୁର ଗୁମର ଖୋଲିବ । ତେବେ ପୁଲିସ ମମିତାଙ୍କର ଲାପଟପ ଜବତ କରି ଏବେ ତଦନ୍ତ କରୁଛି । କୁହାଯାଉଛି ଯେ ଲାପଟପରେ ଏମିତି କିଛି ଗୁମର ଥିଲା, ଯାହାକି ପୁଲିସ ପାଇଁ ବଳିଷ୍ଠ ପ୍ରମାଣ ସାବ୍ୟସ୍ତ ହୋଇଛି ।
ସେହିପରି କାର ଭିତରୁ ଜବତ ହୋଇଥିବା ପେଟ୍ରୋଲ କଣ୍ଟେନର ଦ୍ୱାରା ମମିତାଙ୍କୁ ହତ୍ୟା ପରେ ପୋଡିଦିଆଯାଇଥିବାର ସନେ୍ଦହ କରାଯାଉଛି । ତେବେ ହତ୍ୟା କାଣ୍ଡର କାରଣ କଣ ସେ ଦିଗରେ ପୁଲିସ ଏବେ ତଦନ୍ତ କରୁଛି । ପୁଲିସ ଗୋବିନ୍ଦ ସାହୁଙ୍କ ଡ୍ରାଇଭର, ଜେସିବି ଅପରେଟର, ମୁନସୀଙ୍କୁ ଅଟକ ରଖି ପଚରାଉଚୁରା କରୁଥିବାବେଳେ ଆଜି ଗୋବିନ୍ଦଙ୍କୁ କୋର୍ଟଚାଲାଣ କରିବ । ଗୋବିନ୍ଦଙ୍କୁ ରିମାଣ୍ଡରେ ଆଣି ସିନ ରିକ୍ରିଏସନ କରିବା ପାଇଁ ଯୋଜନା କରୁଛି।
ଗୋବିନ୍ଦ ଷଡଯନ୍ତ୍ର କରି ମମିତାଙ୍କୁ ସେ ଡାକିଥିଲେ । ଭବାନୀପାଟଣାରୁ ଫେରିବା ସମୟରେ ରାସ୍ତାରେ ହତ୍ୟା କରାଯାଇଥିଲା । କାର ଭିତରେ ତାଙ୍କୁ ହତ୍ୟା କରାଯାଇଥିବାବେଳେ ହତ୍ୟାକାଣ୍ଡରେ ଏକାଧିକ ବ୍ୟକ୍ତି ସମ୍ପୃକ୍ତି ଥିବାର ଜଣାପଡିଛି । ହତ୍ୟା ପରେ ଏହାକୁ କେମିତି ଓ କେଉଁଠି ପୋତିବେ ସେନେଇ ସମସ୍ତ ଯୋଜନା ପୂର୍ବରୁ ଗୋବିନ୍ଦ କରିସାରିଥିଲେ । ଆଉ ୬ ତାରିଖରେ ଷ୍ଟାଡିୟମରେ ଗାତ ଖୋଳିବାକୁ କହିଥିଲେ ଗୋବିନ୍ଦ । ଦିନକ ପରେ ଗାତକୁ ପୋତିବା ପାଇଁ ଜେସିବି ଡ୍ରାଇଭରକୁ କହିଥିଲେ ଗୋବିନ୍ଦ । ତଳେ କାଠ ପ୍ଲାଏ ଓ ଉପରେ ଟାୟାର ରଖି ପୋଡାଯାଇଥିଲା ।
ମୃତଦେହକୁ ଶୀଘ୍ର ନଷ୍ଟ କରିବା ପାଇଁ ଯଥେଷ୍ଟ ପରିମାଣରେ ଲୁଣ ଦିଆଯାଇଥିଲା । ତେବେ ଏହି ହତ୍ୟାକାଣ୍ଡରେ ଏକାଧିକ ଲୋକଙ୍କ ହାତ ଥିବା ସନେ୍ଦହ କରାଯାଉଛି । କିନ୍ତୁ ସେମାନଙ୍କୁୁ ଧରାଯିବ ନା ନାହିଁ ତାହା ପୋଲିସର ନିରପେକ୍ଷ ତଦନ୍ତ ଉପରେ ନିର୍ଭର କରୁଛି ।
In today's digital world, it doesn't take long to get the news. But it is important to know the truth of the news. So we always try to get the news to you by prioritizing 'truth'. We are committed to bringing you all the news from the world's smallest to the smallest. Beyond the competition, we will always try to give you some new experiences.
